સમાજવાદી પાર્ટીના નેતૃત્વ અંગે મુલાયમ સિંહ યાદવ અને તેમના પુત્ર અખિલેશ યાદવ વચ્ચે ઝગડો વધતો જ જતો હતો. આ વાતનું તાજું ઉદાહરણ એ છે કે, સોમવારે સમાજવાદી પાર્ટીના કાર્યાલયની બહાર રાષ્ટ્રીય અધ્યક્ષની 2 નેમપ્લેટ જોવા મળી. એક નમ પ્લેટ પર મુલાયમ સિંહ યાદવનું નામ હતું, તો બીજી નેમ પ્લેટ પર અખિલેશ યાદવનું. પહેલા સમાજવાદી પાર્ટીના રાષ્ટ્રીય અધ્યક્ષ તરીકે માત્ર મુલાયમ સિંહ યાદવની જ નેમ પ્લેટ લાગેલી હતી, પરંતુ સોમવારે આ નેમ પ્લેટની નીચે અખિલેશ યાદવના નામની નેમ પ્લેટ જોવા મળી હતી, જેમાં નીચે રાષ્ટ્રીય અધ્યક્ષ લખેલું હતું.